ગુજરાતમાં પાટીદારોનું આંદોલન કંઈ નવુ નથી. પાટીદારોએ ૧૯૮૧માં અનુસુચિત જાતિઓ પર હુમલા કર્યા હતા. આ સમય દરમ્યાન પછાત વર્ગો માટે ગુજરાતમાં અનામતની પહેલ કરવામાં આવી હતી. પરંતુ હુમલા અનુસુચિત જાતિઓ (દલીતો) પર થયા. ફરીથી ૧૯૯પમાં સુપ્રિમ કોર્ટના માંડલ કેસના ચુકાદા પછી જયારે ગુજરાત સરકારે પછાત વર્ગો માટે અનામત વધારીને ર૮% કરી ત્યારે પણ તેઓએ આંદોલન કર્યુ હતુ. અત્યાર સુધી તેમણે અનામત વિરોધી આંદોલન કર્યુ. હવે તેઓ તેમનો સમાવેશ પછાત વર્ગમાં થાય તે માટે આંદોલન કરી રહ્યા છે. હવે તાકાતવર જ્ઞાતિઓ તેઓનો સમાવેશ પછાત વર્ગની યાદીમાં થાય તે માટે આંદોલનો ચલાવે છે અથવા તો અનામત પ્રથા નાબૂદ થાય તેવી માંગણી કરે છે. તેમનો સમાવેશ પછાત વર્ગની યાદીમાં થાય તે સંપૂર્ણરીતે અશક્ય છે કારણ કે તેઓ સામાજિક રીતે પછાત નથી. એટલે તેઓની મૂળ જુની માંગણી મુજબ અનામત નાબૂદ થાય તે જ છે.